Imtella' April 24, 2021 - Aġġornata 24 Ta' April, 2021 12:35pm L-aħħar aġġornament dwar is-sitwazzjoni tal-Covid-19 f'pajjiżna juri li feġġew 20 każ ġdid mentri fiequ 57. B'hekk in-numru ta' persuni li llum huma attivi għall-virus issa niżlu għal 476. Il-każijiet ġodda ħarġu minn 1,628 'swab test' li tellgħu t-total ta' testijiet għal 856,718 u dak tal-każijiet totali ta' Covid-19 għal 30,149*. Bil-każijiet ta' fejqan telgħu għal 29,261 dawk li skont l-awtoritajiet tas-saħħa huma dikjarati mfejjqa mill-pandemija. Sal-bieraħ kienu ngħataw 307,636 doża tal-vaċċin li minnhom 98,677 kienu t-tieni doża. Ma ġiet rappurtata ebda mewt biex in-numru ta' mwiet baqgħu 412.